EkBass/fiwiki-20250220-pages-articles huggingface dataset:
Motiur Rahman Nizami

Motiur Rahman Nizami (31. maaliskuuta 1943 – 11. toukokuuta 2016) oli bangladeshilainen poliitikko ja Bangladesh Jamaat-e-Islami -puolueen johtaja. Bangladeshilainen erityistuomioistuin katsoi Nizamin olleen vastuussa 480 ihmisen kuolemasta Bangladeshin itsenäisyyssodan aikaan. Nizami tuomittiin sotarikoksista kuolemaan lokakuussa 2014. Hänet teloitettiin hirttämällä toukokuussa 2016. ==Lähteet== Luokka:Bangladeshilaiset poliitikot Luokka:Sotarikoksista teloitetut Luokka:Vuonna 1943 syntyneet Luokka:Vuonna 2016 kuolleet
Reino Fri

Reino Johan Fri (10. maaliskuuta 1907 – 10. helmikuuta 2002)Malmin hautausmaa, kortteli 83B, rivi 3, hauta 54 oli suomalainen jalkapalloilija, joka edusti urallaan Työväen Urheiluliiton mestaruussarjassa pelanutta Helsingin Jyryä sekä myöhemmin Helsingin Tovereita ja Helsingin Jalkapalloklubia Mestaruussarjassa. == Ura == Fri nousi TUL:n sarjoissa pelanneen Helsingin Jyryn edustusjoukkueeseen jo 16-vuotiaana. Vuonna 1925 hän oli mukana TUL:n jalkapallojoukkueessa, joka sijoittui toiseksi Frankfurt am Mainin työläisolympialaisissa. Kolme vuotta myöhemmin Fri osallistui Moskovan spartakiadeihin TUL:n johdon kiellosta huolimatta, minkä vuoksi pelaajat erotettiin liiton jäsenyydestä. Erottamisen jälkeen Fri loikkasi porvarillisen Suomen Palloliiton seuraan Helsingin Tovereihin ja edusti myöhemmin vielä vuoden ajan Helsingin Jalkapalloklubia. Fri pelasi Helsingin Jyryssä myös jääpalloa ja voitti TUL:n mestaruuden vuonna 1924. == Lähteet == Luokka:Suomalaiset jalkapalloilijat Luokka:Suomalaiset jääpalloilijat Luokka:Vuonna 1907 syntyneet Luokka:Vuonna 2002 kuolleet
Ernst Jaakson

Ernst Jaakson (11. elokuuta 1905 – 4. syyskuuta 1998) oli virolainen diplomaatti. Jaakson työskenteli Viron Yhdysvaltain konsulaatissa maan neuvostomiehityksen aikana ja vaikutti osaltaan siihen, että Yhdysvallat jatkoi Viron tunnustamista itsenäiseksi valtioksi miehityksestä huolimatta. Viro itsenäistyi vuonna 1991 ja Jaakson toimi sittemmin maan Yhdysvaltain suurlähettiläänä. Hän kuoli New Yorkissa vuonna 1998. ==Elämäkerta== Jaakson syntyi Riiassa 11. elokuuta 1905 ja opiskeli ensin taloutta Riiassa ja sittemmin lakia Tartossa. Vuosien 1926 ja 1928 välillä hän palveli Viron armeijassa ja työskenteli palveluksensa jälkeen keskeytyksettä diplomaattina, ensin Viron ulkoministeriössä ja vuodesta 1932 Viron konsulaatissa New Yorkissa. Hänen työnsä Yhdysvalloissa vaikutti osaltaan siihen, että Yhdysvallat ei tunnustanut Baltian maiden miehitystä vuonna 1940, vaan jatkoi Viron tunnustamista itsenäisenä valtiona ja näin myös Viron diplomaattisten lähetystöjen tunnustamista maan edustajina aina Viron jälleenitsenäistymiseen vuonna 1991 saakka. Vuodesta 1965 lähtien Jaakson oli korkea-arvoisin Viron diplomaattinen edustaja Yhdysvalloissa. Viron itsenäistyttyä Jaaksonista tehtiin Viron Yhdysvaltojen suurlähettiläs vuoteen 1993 saakka, jonka jälkeen hän toimi pääkonsulina aina kuolemaansa saakka New Yorkissa 4. syyskuuta 1998. Jaakson testamenttasi 500 000 euroa Tarton yliopistolle ja jätti jälkeensä muistelmansa nimeltä Eestile. ==Lähteet== Luokka:Viron suurlähettiläät Luokka:Vuonna 1905 syntyneet Luokka:Vuonna 1998 kuolleet
Pitämälammi (Ylöjärvi)

Pitämälammi on Pirkanmaalla Ylöjärvellä Itä-Aureessa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Pitämälammi on Vähä Mustajärven valuma-alueen latvajärvi. == Maantietoa == Lammen pituus on 400 metriä, leveys 250 metriä ja sen pinta-ala on 5,9 hehtaaria. Se sijaitsee yhdystien 3351 varrella noin 2,5 kilometriä Aurejärven kirkolta itään. Lampi sijaitsee kangasmetsän ja suon reunalla. Siihen laskee kymmenen metsä- tai suo-ojaa, jotka tuovat vettä pääasiassa ympäristön ojitetuilta soilta. Lammen laskuoja on Iso-oja, joka virtaa pari kilometriä tiheästi mutkitellen Iso Vehkoslammiin. Rantaviivan pituus on 1,0 kilometriä. Lammen länsi- ja pohjoisrannat ovat suota, kun taas etelärannat ovat kalliota tai moreenimaastoa. Rannat ovat autiot, mutta 50 metriä pohjoiseen sijaitsee kaksi vapaa-ajan asuntoa. Niille johtaa tiet yhdystieltä 3351 lähtevältä maantieltä. Yhdystie 3351 ohittaa lammen 300 metrin etäisyydeltä. == Lähteet == Luokka:Vähä Mustajärven valuma-alue Luokka:Kurun järvet
PX-3

PX-3 (tunnetaan myös nimellä APP-CHMINACA) on indatsolipohjainen synteettinen kannabinoidi. Se toimii voimakkaana CB1-reseptorin agonistina ja sen kehitti ensimmäisenä lääketehdas Pfizer vuonna 2009 kipulääkkeeksi, mutta sitä on sittemmin esiintynyt huumausainemarkkinoilla. Kemikaalin nimessä oleva akronyymi 'APP' viittaa sanoihin 'amino', 'phenyl' (fenyyli) ja 'propanone' (propanoni) -elementteihin molekyylirakenteessaan. EMCDDA on raportoinut vuoden 2014 lopulla PX-3:lla olevan kolme sille läheistä sukua olevaa yhdistettä: PX-1 (5F-APP-PICA, SRF-30), PX-2 (5F-APP-PINACA, FU-PX) ja APP- FUBINACA. Ruotsin terveysviranomaiset ehdottivat 1. kesäkuuta 2015 PX-3:n luokittelemista vaaralliseksi aineeksi. == Lähteet == Luokka:Kipulääkkeet Luokka:Synteettiset kannabinoidit Luokka:Indatsolit
Valtion virastotalo

Valtion virastotalo on nimitys sadoille rakennuksille eri puolilla Suomea, jotka on rakennettu valtion virastojen käyttöön. Valtaosa niistä on rakennettu siviilihallinnon tarpeisiin, eri virastojen kirjalliseen toimistotyöhön ja asiakaspalveluun. Tyypillisiä valtion virastotalojen käyttäjiä ovat muun muassa työ- ja elinkeinotoimistot, verotoimistot ja Kelan toimipisteet. Samoissa valtion omistamissa tiloissa voi kuitenkin olla myös muun muassa Postin, poliisin tai oikeushallinnon tiloja, samoin kuin talon virastoja palvelevia ulkopuolisten yrittäjien toimipisteitä kuten henkilöstöravintola. Valtion virastorakennuksia ovat myös Helsingissä sijaitsevat ministeriöiden ja muun keskushallinnon rakennukset, mutta niistä käytetään yleensä ”valtion virastotaloa” tarkempia tai historiallisesti vakiintuneita nimiä, esim. Valtioneuvoston linna, ulkoministeriön Merikasarmi jne. Entisiä ja nykyisiä valtion virastotaloja ovat muun muassa seuraavat: *Hakaniemenrannan virastotalo Helsingissä *Hippostalo Tampereella *Pasilan virastokeskus Helsingissä *Valtion virastotalo Seinäjoella (Alvar Aallon suunnittelema) *Valtion virastotalo Turussa ==Lähteet== * Luokka:Suomen hallintorakennukset
Omavoima

Omavoima Oy (aik. Lännen Omavoima Oy) on Rauman Energia Oy:n ja Vakka-Suomen Voima Oy:n yhdessä perustama sähkönmyyntiyhtiö, joka aloitti toimintansa 1. tammikuuta 2009 nimellä Lännen Omavoima Oy. Omavoima laajeni Pirkanmaalle 1. tammikuuta 2022, kun uusiksi osakkaiksi mukaan tulivat Leppäkoski Group ja Valkeakosken Energia. Samassa yhteydessä nimi muuttui Omavoima Oy:ksi. Laajentumisen myötä yhtiöllä on noin 65 000 asiakasta ympäri Suomea. == Lähteet == Luokka:Suomalaiset energiayhtiöt
Mikko Larkas

Mikko Larkas (s. 22. kesäkuuta 1981) on suomalainen koripallovalmentaja. Hän on valmentanut muun muassa Espoo Teamin naisjoukkueen SM-mitaleille ja Suomen cupin voittoon sekä miesten Korisliigajoukkue Helsinki Seagullsia. Larkas on toiminut myös Suomen nuorisomaajoukkueiden valmennuksessa. == Valmennusura == ToPoLa-taustainen Larkas on valmentanut muun muassa Suomen alle 18-vuotiaiden poikien ja tyttöjen maajoukkueita. Vuosina 2007–2009 Larkas toimi naisten Espoo Teamin apuvalmentajana ja vuosina 2009–2012 joukkueen päävalmentajana.http://www.iltasanomat.fi/koripallo/art-2000000213454.html EBT voitti Larkaksen aikana Suomen mestaruuden vuonna 2009, SM-pronssia vuosina 2010 ja 2011 ja Suomen cup-mestaruuden vuonna 2011. Vuonna 2013 Larkas oli espoolaisen Honka Akatemian A-poikien SM-kultajoukkueen apuvalmentaja. Elokuussa 2013 julkistettiin Larkaksen siirtyminen pääkaupunkiseudun huippukoripalloprojektijoukkue Helsinki Seagullsin päävalmentajaksi M1DA:han.http://www.basket.fi/uutiset/kaikki_uutiset/miesten_divisioona/?x122527=18935204 Seagulls voitti M1DA:n mestaruuden samalla kaudella ja nousi Korisliigaan. Larkas teki joukkueen kanssa vuoden mittaisen jatkosopimuksen.http://www.basket.fi/uutiset/kaikki_uutiset/korisliiga/?x122519=23361720 Kaudella 2015–2016 Seagulls sijoittui Larkaksen valmennuksessa Korisliigassa neljänneksi. Hän teki muun valmennusryhmän kanssa vuoden mittaisen jatkosopimuksen Seagullsiin toukokuussa 2016.http://yle.fi/urheilu/3-8875841 Larkas toimi Seagullsin valmentajana vuoteen 2019. Kesällä 2019 hänet nimitettiin PuHu Juniorien urheilutoimenjohtajaksi. Hän vastaa myös seuran miesten edustusjoukkueen valmennuksesta. Koripallovalmentaja Ilkka Palviainen on Larkaksen hyvä ystävä ja tämän toisen lapsen kummi.http://www.hs.fi/urheilu/a1460434249521 == Saavutukset == * Naisten Suomen mestaruus 2009 (apuvalm.) ** SM-pronssia 2010 ja 2011 * Naisten Suomen cup-mestaruus 2011 * Miesten I-divisioona A:n mestaruus 2013 * A-poikien Suomen mestaruus 2013 (apuvalm.) == Lähteet == Luokka:Suomalaiset koripallovalmentajat Luokka:Vuonna 1981 syntyneet Luokka:Elävät henkilöt
Pikku Kivijärvi (Kihniö)

Pikku Kivijärvi on Pirkanmaalla Kihniössa sijaitseva järvi, joka kuuluu Kokemäenjoen vesistössä, Ikaalisten reitin valuma-alueeseen kuuluvan Aurejärven valuma-alueeseen. Pikku Kivijärvi tarkemmin osa Iso-Tervajärven valuma-aluetta. == Maantietoa == Järven pituus on 350 metriä, leveys 300 metriä ja sen pinta-ala on 3,3 hehtaaria. järvi sijaitsee Kihniön ja Itä aureen rajasta lähimmästä paikasta mitattuna noin 130 metrin etäisyydellä Sekä Mäkelän kylästä noin 300 metriä koiliseen, ja omma vain uhden rakennuksen rannallaan. Järveen laskee 6 ojaa. Sekä Järvi itse laskee ojaan joka yhdistyy Tevajärvenluomaan, ja lopulta valuen Vähä Tervajärveen. Rantaviivan pituus on 1,1 kilometriä. == Lähteet == Luokka:Iso-Tervajärven valuma-alue Luokka:Kihniön järvet
Talasjärvi (Ylöjärvi)

Talasjärvi on Pirkanmaalla Ylöjärvellä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Aurejärven valuma- alueeseen. Talasjärvi on osa Iso-Tervajärven valuma-aluetta. == Maantietoa == Järven pituus on 1,9 kilometriä, leveys 350 metriä ja sen pinta-ala on 43 hehtaaria. Järven ympäristö on pelkästään havumetsää. Järvessä on neljä saarta, joista suurin sijaitsee keskellä järveä. Järveen laskee noin 10 suo- ojaa. Järvestä laskeva Talasoja yhtyy Tervajokeen, joka puolestaan laskee Ruuppalampeen. Veden keskimääräinen viipymä järvessä on 298 vuorokautta. Rantaviivan pituus on 5,4 kilometriä. Järven rannoilla ei ole asutusta. == Vedenlaatu == Järven tutkimustulokset ovat vanhoja ja ne antavat nykytilasta vain viitteellisiä arvioita. Vedessä on runsaasti humusta ja sen happamuustaso on alhainen. Talasjärvi on tyypillinen suojärvi, jota kuormittavat ympäristön ojitetut suot ja metsänhoito. Järven pohjoispuolella sijaitseva Vapo Oy:n Talasnevan turvetuotantoalue laskee kuivatusvedet sen pohjoispään ohi Talasojaan, eivätkä ne siten kuormita Talasjärveä. Veden fosforipitoisuudet ovat luonnontasoon nähden kaksinkertaiset, mikä on aiheuttanut järvessä rehevöitymistä. Kesällä saattaa esiintyä limalevää. Talvien vedenlaadun mittauksissa järven happitalous on kohtalaisessa tilassa. Talvella järven pohjassa ei ole havaittu happikatoa, joskin pintavesien happipitoisuus laskee ajoittain. Kesällä vesi saattaa lämpötilakerrostua, vaikka järvi onkin matala. Vaikka vesi onkin hapanta, on järvi ollut hyvä pilkkijärvi. Järvi on virkistysarvoltaan kohtalainen. == Lähteet == Luokka:Iso-Tervajärven valuma- alue Luokka:Kurun järvet
Asenokumaroli

Asenokumaroli (C19H15NO6) on kumariinijohdannaisiin kuuluva orgaaninen yhdiste. Yhdistettä voidaan käyttää lääketieteessä veren hyytymistä estävänä lääkeaineena eli antikoagulanttina. == Ominaisuudet ja käyttö == Asenokumaroli on huoneenlämpötilassa väritöntä kiteistä ainetta. Se on lähes liukenematon neutraaliin veteen ja moniin orgaanisiin liuottimiin, mutta liukenee emäsliuoksiin suoloina. Asenokumaroli estää K-vitamiiniepoksidireduktaasientsyymin toimintaa. Tämän seurauksena pelkistyneen K-vitamiinin määrä elimistössä vähenee, minkä seurauksena veren hyytymistä aiheuttavien hyytymistekijöiden synteesi estyy. Tämä vähentää verihiutaleiden tarttumista toisiinsa ja hyytyminen heikentyy. Asenokumarolia voidaan käyttää muun muassa embolismin ennaltaehkäisyyn ja veritulppien hoitoon ja ehkäisyyn. Varfariiniin verrattuna asenokumarolin puoliintumisaika ja vaikutusaika ovat lyhyemmät.Jeanine M. Walenga, Walter P. Jeske, Peter Bacher & Jawed Fareed: Blood Coagulation and Anticoagulant Drugs, Kirk-Othmer Encyclopedia of Chemical Technology, John Wiley & Sons, New York, 2003. Viitattu 12.5.2016 Asenokumaroli ei ole enää käytössä Suomessa. ==Valmistus== Asenokumarolin synteesin ensimmäisessä vaiheessa metyylisalisylaatti reagoi etikkahappoanhydridin kanssa muodostaen metyyliasetyylisalisylaattia, joka syklisoituu natriummetoksidin vaikutuksesta 4-hydroksikumariiniksi. 4-Hydroksikumariini reagoi Michael-additiolla b-nitrobentsaldehydin ja asetonin reaktiotuotteen p-nitrobentsaaliasetonin kanssa muodostaen asenokumarolia.Axel Kleemann: Cardiovascular Drugs, Ullmann's Encyclopedia of Industrial Chemistry, John Wiley & Sons, New York, 2008. Viitattu 12.5.2016 == Lähteet == == Aiheesta muualla == *Human Metabolome Database (HMDB): Acenocoumarol *Toxin and Toxin Target Database (T3DB): Acenocoumarol *Kyoto Encyclopedia of Genes and Genomes (KEGG): Acenocoumarol Luokka:K-vitamiinin antagonistit
Takku.net

Takku.net (myös pelkkä Takku) on suomalainen anarkistien internetsivusto ja keskustelupalsta. Sivuston sisältö koostuu pitkälti anarkistiseen ajatusmaailmaan liittyvistä artikkeleista, mielipiteistä ja keskusteluista sekä tulevien tapahtumien mainoksista. Sivusto tarjoaa myös anonyymin tiedotuskanavan laittomien iskujen tekijöille. Sivuilla julkaistaan anarkistien tekemien tuhopolttojen ja muiden sabotaasien jälkeen julkilausumia, joissa tekijät kertovat iskujen motiiveista. ==Iskut== Sivusto on tullut tunnetuksi siitä, että anarkistit ja muut ryhmät julkaisevat siellä raportteja tekemistään iskuista. Huhtikuussa 2015 Vantaan Sanomat uutisoi sivuston lietsoneen lukijoitaan laittomaan toimintaan eduskuntavaaleihin osallistuvia puolueita vastaan. Nimetön kirjoittaja otti myös vastuun perussuomalaisten vaalitoimistoon kohdistuneesta ilkivallasta.Anarkistisivusto lietsoo hyökkäystä puolueita vastaan – "Täyttäkää vihreiden toimisto vedellä" Vantaan Sanomat Kesäkuussa 2016 Eläinten vapautusrintaman eläinaktivistit ilmoittivat sivustolla tehneensä tuhopolton, jossa tuhoutui viisi Pohjolan Matkan bussia, koska yhtiö on tehnyt yhteistyötä turkishuutokauppaa harjoittavan Saga Fursin kanssa. Aktivistien mukaan tarkoitus oli sytyttää 20 bussia.http://www.iltalehti.fi/uutiset/2016061021705856_uu.shtml Itsenäisyyspäivän 2017 aikoihin sivustolla otettiin vastuu vantaalaisen Bar Rock Bearin omistajan autojen tuhopoltosta. Kyseisessä baarissa oli tarkoitus esiintyä äärioikeistolaista ja kansallismielistä musiikkia soittavia esiintyjiä. Baaria oli jo aiemmin häiriköity kaatamalla sementtiä vessanpönttöihin ja se oli myös uhattu polttaa.https://www.helsinginuutiset.fi/artikkeli/587577-yrittajan-kolme- autoa-poltettiin-kotipihaan-anarkistisivusto-otti-vastuun Itsenäisyyspäivän 2017 jälkeen Fuck Suomi 100 -ryhmähttps://takku.net/article.php/20171207184552381 julkaisi sivustolla videon, jossa poltetaan parisenkymmentä varastettua Suomen lippua. Liput oli ilmeisesti varastettu Helsingin Lauttasaaresta eri kiinteistöjen saloista. Poliisi selvitti asiaa varkautena ja Suomen lipun häpäisynä.https://www.uusimaa.fi/artikkeli/588071-suomen-liput-ja-poliisin- virkalippu-sytytettiin-tuleen-tallainen-sotaisaa https://www.mtv.fi/uutiset/rikos/artikkeli/kuvat-suomen-lipuista-tehdysta- roviosta-poliisi-vastaavaa-tuhoamista-en-muista/ == Takusta sanottua == Perussuomalaisten kuntapoliitikko Terhi Kiemunki arvosteli Tampereen kaupunkia anarkistisen ääriliikkeen tukemisesta sallimalla anarkistien järjestämän anarkistifestivaalin pitämisen kaupungin omistamassa rakennuksessa ja tilaisuuden aktiivisen mainostamisen takku.net -keskustelupaikan välityksellä. == Katso myös == * Antifasismi * Antifaschistische Aktion * Antifascistisk aktion (Ruotsi) == Lähteet == == Aiheesta muualla == * Takku.net Luokka:Anarkismi Suomessa Luokka:Suomalaiset keskustelupalstat Luokka:Suomalaiset yhteiskunnalliset verkkosivustot
Takku

Takku tarkoittaa seuraavia asioita: * takku, toisiinsa takertuneiden karvojen, hiusten tms. muodostama sekava kimppu * Takku, suomalainen suku * Takku, piirroshahmo * Takku.net, suomalainen internetsivusto.
Iso Vehkoslammi

Iso Vehkoslammi on Pirkanmaalla Ylöjärvellä Itä-Aureessa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Iso Vehkoslammi on osa Vähä Mustajärven valuma-aluetta. == Maantietoa == Lammen pituus on 450 metriä, leveys 100 metriä ja sen pinta-ala on 2,8 hehtaaria. Se sijaitsee Vehkoslamminkankaan, Riitahuhdan ja Tuutilullanmäen välisessä painaumassa, joka on soistunutta metsämaata. Siihen laskee kolme ojaa, jotka ovat eri järvien laskuojia. Lännestä siihen laskee Pikku Vehkoslammin laskuoja, etelästä siihen laskee Pitämälammin laskuoja Iso- oja ja idästä siihen laskee Tuutilullanmäen takana olevien lampien yhteinen laskuoja. Näitä lampia ovat kaksi Koukerolammia sekä Pohjalammi, joka laskee Koukerolampeen Myllyojaa myöten. Koukerolammiin laskee etelästä Pukkioja, joka tuo siihen pienen suon kuivatusvesiä. Iso Vehkoslammin laskuojan luusua sijaitsee sen pohjoispäässä. Luusuasta alkaa 3,5 kilometriä pitkä Jakopuro, joka laskee Hirsilammiin, ja joka jatkaa sitten kaksi kilometriä Paskolammiin ja lopulta päättyy Vähä Mustajärveen. Iso Vehkoslammi on pienikokoinen ja veden vaihtuvuus on siksi nopeaa. Veden keskimääräinen viipymä järvessä on vain 4,0 vuorokautta. Rantaviivan pituus on 1,0 kilometriä. Kaikilla sen rannoilla on vähän avosuota, mutta etelärannoilla avosuon alue on laajempi. Lampi on muuten autio, mutta pohjoispäässä olevalla kukkulalla on vapaa-ajan asunto. Lammin ohi kulkee 150 metrin etäisyydeltä yhdystieltä 3351 erkaneva maantie. Tältä tieltä pääsee mainitulle vapaa-ajan asunnolle. == Vedenlaatu == Ison Vehkoslammen vedenlaatua on tutkittu vuonna 1995. Sen vesi on kirkasta, erittäin humuspitoista ja hapanta, mikä johtuu valuma-alueen suovaltaisuudesta. Lammen puskurikyky happamoitumista vastaan on heikko. Iso Vehkoslammia voidaan luonehtia lievästi rehevöityneeksi, sillä sekä fosforin että typen pitoisuudet vedessä ylittävät suojärvien luontaiset rajat. Fosforipitoisuus oli tutkittuna ajankohtana 26 µg/l (mikrogrammaa litrassa) ja typpipitoisuus 720 µg/l. Typpipitoisuus johtunee humuksen suuresta määrästä ja fosforin pitoisuus mahdollisesti haja-asutuksen hajakuormituksesta ja soiden ojituksista. Happitilanteesta ei ole käytettävissä tietoa. Iso Vehkoslammi soveltuu virkistyskäyttöön välttävästi tai jopa huonosti. == Lähteet == Luokka:Vähä Mustajärven valuma-alue Luokka:Kurun järvet
Ahmed Naji

Ahmed Naji (s. 1985 Mansoura, EgyptiPen America) on egyptiläinen kirjailija. Hän on saanut kahden vuoden vankeustuomion sen jälkeen kun hänen romaaninsa Using Life (Istikhdam al-Hayah) katkelma tuomittiin "julkista moraalia loukkaavaksi". PEN America on myöntänyt hänelle sananvapauden palkinnon poissaolevana, ja tilaisuus järjestettiin 16. toukokuuta 2016. Katkelma julkaistiin kirjallisuuslehdessä, ja siksi siihen sovelletaan eri lakia kuin kirjoihin, joita sensuuri ei normaalisti käsittele. Sensuuriviranomaiset olivat kuitenkin jo aikaisemmin hyväksyneet kirjan, sillä se oli ilmestynyt Libanonissa. Tuontikirjat joutuvat käymään läpi sensuurin ennen myyntiin pääsyä. Naji kirjoittaa valtion rahoittamalle Akhbar al-Adab -kirjallisuuslehdelle ja useille muille lehdille. ==Teokset== * Rogers (2007) * Seven Lessons Learned from Ahmed Makky (2009) * The Use of Life (2014) ==Lähteet== ==Aiheesta muualla== * The Guardian Luokka:Egyptiläiset kirjailijat Luokka:Vuonna 1985 syntyneet Luokka:Elävät henkilöt
Ultra (underground-lehti)

Ultra oli suomalainen anarkistinen underground-lehti, jota ilmestyi neljä numeroa vuosina 1968–1970. Sitä on luonnehdittu aikansa näyttävimmäksi ja turkulaisen Aamuruskon ohella merkittävimmäksi suomalaiseksi underground- lehdeksi. Lehden päätoimittajana toimi Timo Larmela ja se painettiin vapaaehtoisvoimin perustetussa Demo ry:n painossa, siinä missä muut tuon ajan underground-lehdet olivat käsin monistettuja. Lehden taitto oli varsin vapaamuotoinen ja se sisälsi runsaan kuvituksen. Ultran artikkelit käsittelivät muun muassa anarkismia, Yhdysvaltain mustien kansalaisoikeuksia, beat-runoutta ja psykedeelisiä huumeita. Viranomaiset takavarikoivat suurimman osan lehden ensimmäisen numeron painoksesta sillä verukkeella, että siinä ei ollut lainmukaisesti ilmoitettu painopaikkaa.Juuso Paaso: Jee, suuri pulunhuijaus, s. 15–16. Zäp Books, Helsinki 2015. Julkaisijaksi oli ilmoitettu Risto Koivisto ja "H"-production. Lehden toinen numero sisälsi luettelon huoltopoliisin käyttämien autojen rekisterinumeroista ja tuntomerkeistä varoituksena ”pilvenpolttajille”. Ultran painosmäärä oli muutamia tuhansia ja sitä myytiin yhden markan kappalehintaan erilaisissa tapahtumissa. Lehti joutui toistuvasti vaikeuksiin viranomaisten kanssa pornografisen tai poliisia halventavan sisältönsä vuoksi. Vaikutteensa Ultra sai pääasiassa Yhdysvalloista ja sikäläisistä underground-lehdistä.Pia Sellge: Psykedeelikulttuurin virtauksia Suomessa 1960-luvulta nykypäivään Kandidaatintutkielma, Helsingin yliopisto 2008. Viitattu 12.5.2016. Ultran ilmestymisen lakkaamiseen vaikutti se, että 1970-luvun alussa taistolaisuus ajoi Suomessa nuorison muut uusvasemmistolaiset suuntaukset marginaaliin. Myös Ultran viimeiseksi jäänyt numero alkoi liputtaa marxismi-leninismin puolesta ja sisälsi muun muassa runsaasti Lenin-sitaatteja.Jukka Lindfors: Helsingin underground Yle 22.2.2007. Viitattu 12.5.2016. Viimeinenkin numero sisälsi tosin myös ohjeet hasiksen valmistukseen ja kärpässienen huumekäyttöön. ==Lähteet== ==Kirjallisuutta== *Jukka Lindfors & Markku Salo: Ensimmäinen aalto: Helsingin underground 1967–1970. Kustannus Oy Odessa 1988. ==Aiheesta muualla== *Ultran ensimmäinen numero digitoituna Oranssi ry *Ultran viimeinen numero digitoituna Luokka:Ilmestymästä lakanneet suomalaiset aikakauslehdet Luokka:Suomalaiset yhteiskunnalliset lehdet Luokka:Anarkismi Suomessa
Alter Ego (kappale)

Alter Ego () on Minus One -yhtyeen kappale, jolla se edusti Kyprosta . Se julkaistiin 22. helmikuuta 2016. Kappaleen ovat säveltäneet ja sanoittaneet Thomas G:son sekä yhtyeen jäsenet. Kappale kilpaili Eurovision laulukilpailun ensimmäisessä semifinaalissa, jossa se sijoittui kahdeksanneksi 164 pisteellä ja pääsi finaaliin. Finaalissa se sai 96 pistettä ja saavutti sijan 21. == Lähteet == Luokka:Kyproksen euroviisuedustuskappaleet Luokka:Vuoden 2016 euroviisuedustuskappaleet
Offshore-yritys

Offshore-yritys on veroparatiisiyhtiöihin liitetty käsite. Verohallinnon mukaan offshore-yrityskäsitteessä "Veroparatiisiyhtiön keskeinen tunnusmerkki ja edullisen verokohtelun edellytys on yleensä se, että yhtiön (liike)toiminta tapahtuu muualla kuin rekisteröintivaltiossa. Nimi offshore-yhtiö juontaa siis juurensa tästä, eli toiminta tapahtuu muualla kuin rekisteröintivaltiossa. Mikäli yhtiö harjoittaa toimintaa rekisteröintivaltiossa (onshore), kuuluu se tämän valtion sääntelyn piiriin eikä saa mitään erityiskohtelua verotuksen tai muun lainsäädännön suhteen."http://www.vero.fi/fi- FI/Tietoa_Verohallinnosta/Veroparatiisit/Veroparatiisivaltion_ja_yhtion_kasitteet(27889) == Offshore-pankki == == Katso myös == * Offshoring ==Lähteet== Luokka:Verotus Luokka:Yritystoiminta
Generators

Generators oli oululainen vuosina 1988–1996 toiminut yhtye, jonka musiikki on punk- ja garagevaikutteista funkkia. == Yhtyeen jäsenet == * Jukka Kortti – kitara (1988–1996) * Pekka Salonsaari – basso (1988–1991) * Petri "Peeke" Jakku – rummut (1988–1996) * Kari Sammo – kosketinsoittimet (1989) * Kari Korva – kitara (1990–1992) * Matti Soini – lyömäsoittimet (1991–1996) * Seppo Elsilä – basso (1991–1994) * Timo Sipilä – kitara (1992–1996) * Jarkko Nyman – basso (1994–1996) == Diskografia == === Bad Vugum === * Brain Off Dance (7" single 6/1990) * Speed Up, Sister, Speed Up (7" single 3/1991) * Fake (LP 1/1992) * Irrational Soul Hygiene (12" EP 1/1993) * Shiny Mama (LP/CD 2/1994) === Megamania === * Rearrange (Cd-single syksy/1995) * Beware (CD 2/1996) == Aiheesta muualla == * http://www.ouka.fi/oulu/pohjoista-musiikkia/generators * http://www.finnmusic.net/main.php?62535a5348077550511253426e13 Luokka:Suomalaiset funkyhtyeet
Pentti Viro

Pentti Julius Viro (4. heinäkuuta 1911 Pomarkku – 21. syyskuuta 1981 Helsinki) oli suomalainen metsätieteilijä ja Metsäntutkimuslaitoksen metsämaatieteen professori 1956–1978. Hänen tutkimuskohteensa oli metsämaan ravinteet. Hän oli Suomessa kangasmaiden lannoitustutkimuksen uranuurtaja.Facta2001, WSOY 1985, 1986, 18. palsta 328 Viro oli Helsingin yliopiston metsämaatieteen dosentti 1951–1977.Helsingin yliopiston virkamiehet ja professorit == Lähteet == Luokka:Suomalaiset metsätieteilijät Luokka:Suomalaiset professorit Luokka:Vuonna 1911 syntyneet Luokka:Vuonna 1981 kuolleet
Pavlovin talo

Pavlovin talo () on Volgogradissa lähellä Volgan länsirantaa sijaitseva rakennus, jota saksalaiset piirittivät 60 päivää Stalingradin taistelun aikana syksyllä 1942, kunnes joutuivat vetäytymään. Talo jälleenrakennettiin sodan jälkeen, ja se on edelleen asuinkäytössä. Talon itäpäädyssä on taistelun jälkeen kerätyistä tiilistä rakennettu muistomerkki. Stalingradin taistelussa Pavlovin talon sijainti Volgan rannalla oli strategisesti merkittävä. Talolta oli hyvä näkyvyys kolmeen ilmansuuntaan. Puolustuksen johtoon määrättiin kersantti Jakov Pavlov 13. kaartin kivääridivisioonasta. Stalinin päiväkäskyn n:o 227:n hengessä, joka kielsi komentajilta perääntymisen ilman erillistä käskyä tai raskasta syytä, Pavlov linnoitti talon, ja hänet määrättiin pitämään se viimeiseen mieheen. Saksalaiset hyökkäsivät taloa vastaan useita kertoja päivässä, mutta joka kerralla heidät pysäytettiin. Tehokkaaksi pysäyttäjäksi osoittautui erityisesti katolta ammuttu panssarintorjuntatuli. Taistelun aikana talon kellarissa asui myös siviilejä. Hengissä selviytyneet siviilit ja sotilaat pääsivät turvaan 25. marraskuuta, kun puna-armeijan vastahyökkäys eteni talolle. Kenraali Tšuikov jopa vitsaili, että saksalaiset menettivät Pavlovin talolla enemmän miehiä kuin Pariisin valtauksessa vuonna 1940. Vuonna 2009 esitetyn venäläisen tv-dokumentin mukaan Pavlovin talon puolustusta johti luutnantti Ivan Afanasjev, ja Pavlov toimi hänen alaisuudessaan. Viimeinen talon puolustukseen osallistunut puna-armeijan veteraani kuoli maaliskuussa 2015. ==Pavlovin talo populaarikulttuurissa== *Call of Duty -videopelissä on osio, jossa pelataan kersantti Pavlov -nimisellä hahmolla Stalingradin taistelussa ja puolustetaan siellä olevaa rakennusta. *World of Tanks -pelin Stalingrad-kartalla on Pavlovin talon näköinen rakennus samassa kohtaa kuin oikeallakin Stalingradin/Volgogradin kartalla. ==Lähteet== ==Aiheesta muualla== *Googlen katunäkymäkuva Pavlovin talosta Luokka:Itärintama (toinen maailmansota) Luokka:1942 Luokka:Venäjän asuinrakennukset Luokka:Volgogradin historia Luokka:Volgogradin rakennukset ja rakennelmat
Juhani Virta

Auvo Erkki Juhani (Jukka) Virta (3. elokuuta 1935 Lahti – 8. marraskuuta 2016 Helsinki)Virran kuolinilmoitus, Helsingin Sanomat 18.12.2016, s. C 17. oli suomalainen geofyysikko. Hän oli Helsingin yliopiston geofysiikan apulaisprofessori 1972–1980 ja professori 1980–1998. Sitä ennen hän oli 1969–1972 dosentti.Helsingin yliopiston opettajat ja virkamiehet Hän tutki hydrologiaa.Facta 2001, WSOY 1986, 18. osa, palsta 340 == Lähteet == == Aiheesta muualla == * Juhani Virran muistokirjoitus Helsingin Sanomissa Luokka:Suomalaiset geofyysikot Luokka:Suomalaiset professorit Luokka:Helsingin yliopiston professorit Luokka:Vuonna 1935 syntyneet Luokka:Vuonna 2016 kuolleet
Wouter Peeters

Wouter Peeters (s. 31. heinäkuuta 1998) on belgialainen jääkiekkomaalivahti. Yhdysvaltalainen NHL-joukkue Chicago Blackhawks varasi Peetersin NHL-liigaan vuoden 2016 varaustilaisuudessa kolmannella kierroksella, kesäkuussa 2016. Hän on kaikkien aikojen ensimmäinen belgialainen jääkiekkoilija, joka on varattu NHL:ään. == Ura == Peeters on belgialaisen Turnhout White Capsin kasvatti. Hän siirtyi 15-vuotiaana pelaamaan Itävaltaan EC Salzburgin juniorijoukkueeseen. Jokerit teki Peetersin kanssa sopimuksen toukokuussa 2016. Hän pelaa Jokereissa pääasiassa A-nuorissa. Lupaava maalivahti oli varauskelpoinen vuoden 2016 varaustilaisuudessa, jossa hänet oli rankattu maalivahdeista sijalle seitsemän. Hänet varasi Chicago Blackhawks numerolla 83. Toukokuussa Jokerit ja Peeters purkivat sopimuksen yhteisymmärryksessä koskien kautta 2017-18. == Tilastot == Runkosarja Pudotuspelit Palkinnot Kausi Joukkue Liiga O V H T MIN PM NP PMK TP% O V H MIN PM NP PMK TP% 2016–2017 Jokerit U20 Jr. SML 39 89,9 15 2016-2017 Jokerit KHL 0 == Lähteet == Luokka:Belgialaiset jääkiekkomaalivahdit Luokka:Chicago Blackhawksin varaamat pelaajat Luokka:Vuonna 1998 syntyneet Luokka:Elävät henkilöt
Pekka Virtama

Pekka Eero Juhani Virtama (23. kesäkuuta 1922 Helsinki – 26. helmikuuta 1998 Turku) oli suomalainen lääkäri ja professori. Virtaman vanhemmat olivat asemapäällikkö Eero August Virtama ja Anna Amanda Hietanen ja puoliso vuodesta 1948 Maija Sinikka Nivala. Virtama tuli ylioppilaaksi Järvenpään yhteiskoulusta 1941 ja valmistui lääketieteen lisensiaatiksi 19500. Lääketieteen ja kirurgian tohtoriksi hän väitteli 1957, röntgentutkimukseen ja -hoitoon hän erikoistui 1954. Hän oli työskennellyt yliopistossa jo 1950-luvulla, samoin kuin eri sairaaloissa 1960-luvun alkuvuosiin. Virtama oli Helsingin yliopiston röntgendiagnostiikan dosentti 1960–1965.Helsingin yliopiston opettajat ja virkamiehet Hän toimi Turun yliopiston diagnostisen radiologian professorina 1963–1985, tutkimuskohteinaan luiden mineraalipitoisuus ja automaattinen tietojenkäsittely lääketieteessä.Facta 2001, WSOY 1986, 18. osa, palsta 341 Virtama osallistui luuston kasvainten tietokonepohjaisen diagnostiikan kehittämiseen ja aloitti Suomessa digitaalisen kuvansiirtoverkon kehittämisen. Hän myös johti positroniemissiotomografia (PET) -tutkimuskeskuksen parustamista ja toimi Turun yliopistossa dekaanina ja varadekaanina sekä Turun yliopistollisessa keskussairaalassa johtajaylilääkärinä. Virtama työskenteli tutkijan uransa aikana vierailevana radiologian professorina ulkomailla ja vielä eläkkeelle jäätyään Kuwaitissa yliopiston radiologian professorina ja ylilääkärinä vuonna 1988. Hän oli useiden alansa järjestöjen, yhdistysten ja toimikuntien jäsen tai puheenjohtaja ja julkaisi yli 200 tieteellistä julkaisua sekä luustoa käsittelevän radiologian oppikirjan. == Lähteet == Luokka:Suomalaiset lääkärit Luokka:Suomalaiset professorit Luokka:Turun yliopiston professorit Luokka:Vuonna 1922 syntyneet Luokka:Vuonna 1998 kuolleet
Roman Savtšenko

Roman Viktorovitš Savtšenko (, s. 28. heinäkuuta 1988 Oskemen) on kazakstanilainen jääkiekkoilija, joka edustaa KHL:ssä pelaavaa Lokomotiv Jaroslavlia. Pelipaikaltaan vasemmalta laukova 188-senttinen ja 95-kiloinen Savtšenko on puolustaja. Hän kuuluu myös Kazakstanin jääkiekkomaajoukkueeseen. Savtšenko aloitti uransa Venäjän toiseksi korkeimman sarjatason Vysšaja Ligan HK Kaztsink-Torpedossa, jota hän edusti kaudesta 2005–2006 kauteen 2008–2009. Kaudella 2008–2009 Savtšenko siirtyi uuden KHL-liigan kazakstanilaisjoukkueeseen Barys Astanaan. Parhaimmalla kaudellaan, kaudella 2012–2013, Savtšenko on tehnyt tehot 10+10. Nuorten maajoukkueissa Kazakstania edustanut Savtšenko debytoi Kazakstanin jääkiekkomaajoukkueessa kaudella 2008–2009. Hän on edustanut maataan neljissä 1. divisioonan MM-kilpailuissa ja lisäksi vuosien 2010, 2012, 2014 ja 2016 A-sarjan MM-kilpailuissa. == Lähteet == Luokka:Kazakstanilaiset jääkiekkoilijat Luokka:Vuonna 1988 syntyneet Luokka:Elävät henkilöt
Kauko Virtanen

Kauko Kalevi Virtanen (9. heinäkuuta 1933 Kurkijoki – 19. huhtikuuta 2022)Virtanen Kauko Kalevi, Suomen Professorit 1640-2024, sivu 1006, toim. Merja Laaksamo ja Raija Pyykkö, Professoriliitto ry 2024, ISBN 978-952-99281-5-6 kovakantinen oli suomalainen hammaslääkäri ja proteesiopin professori. Hän oli professorina Oulun yliopistossa vuodesta 1979–1996. Hänen tutkimuskohteensa olivat iensairaudet, leukaprotetiikka ja purentafysiologia.Facta 2001, WSOY 1986, 18. osa, palsta 342WSOY Iso Tietosanakirja 10. osa, s. 287, WSOY 1997 Virtanen tuli ylioppilaaksi Elisenvaaran yhteiskoulusta vuonna 1953. Hän valmistui hammaslääketieteen tohtoriksi Turun yliopistosta vuonna 1973. Kliinisen hammashoidon erikoislääkäri hänestä tuli 1978. Dosenttina hän toimi 1978–1996. Virtanen oli valtion lääketieteellisen toimikunnan jäsen 1983–1988 ja Oulun yliopiston lääketieteellisen tiedekunnan varadekaani 1991–1993. Hammaslääkäriliiton hallituksen jäsen Virtanen oli 1978–1985 ja puheenjohtaja 1988–1993. Virtasen vanhemmat olivat maanviljelijä ja rakennusurakoitsija Arvo Oskari Virtanen ja Sylvi Maria (o.s. Hartikainen). Puoliso oli lääketieteen lisensiaatti Salme Virtanen (o.s. Äijälä) vuodesta 1962. == Lähteet == Luokka:Suomalaiset hammaslääkärit Luokka:Suomalaiset professorit Luokka:Oulun yliopiston professorit Luokka:Vuonna 1933 syntyneet Luokka:Vuonna 2022 kuolleet
Anshun

Anshun (, pinyin: Ānshùn Shì) on prefektuuritason kaupunki Kiinan Guizhoun maakunnan keskilänsiosassa. Kaupungin pinta-ala on 9 253 neliökilometriä ja väkiluku 2,3 miljoonaa (vuonna 2010). Kaupungin keskusta sijaitsee linnuntietä noin 80 kilometriä maakunnan pääkaupunki Guiyangista lounaaseen. Kaupunki rajoittuu lännessä Liupanshuin, pohjoisessa Bijien, koillisessa Guiyangin prefektuuritason kaupunkeihin, sekä idässä Qiannanin ja lounaassa Qianxinanin autonomisiin prefektuureihin. Anshunin alueella asuvat Tunbaot, joiden esi-isät olivat sinne lähetettyjä han-kiinalaisia sotilaita Ming-dynastian aikoina. Heidän vaatetuksensa, kielensa ja kulttuurinsa ovat säilyneet Ming-dynastian ajoista. Huangguoshun vesiputous on yksi suurimmista vesiputouksista Kiinassa ja Itä-Aasiassa. Putouksen korkeus on 77,8 metriä ja leveys 101 metriä. == Hallinnollinen jako == Piirikuntatasolla kaupunki jakautuu kahteen kaupunkipiiriin, yhteen piirikuntaan ja kolmeen autonomiseen piirikuntaan. Anshunin hallinnollinen jako piirikuntatasolla Nimi Kiinan merkit Pinyin Xixiu (kaupunkipiiri) 西秀区 Xīxiù Qū Pingba (kaupunkipiiri) 平坝区 Píngbà Qū Puding 普定县 Pǔdìng Xiàn Zhenning 镇宁布依族苗族自治县 Zhènníng Bùyīzú Miáozú Zìzhìxiàn Guanling 关岭布依族苗族自治县 Guānlǐng Bùyīzú Miáozú Zìzhìxiàn Ziyun 紫云苗族布依族自治县 Zǐyún Miáozú Bùyīzú Zìzhìxiàn == Galleria == Kuva:Anshun Railway Station 2014.04.28 18-01-17.jpg | Anshunin rautatieasema. Kuva:Anshun Wenmiao 2014.04.28 15-49-23.jpg | Kungfuselainen temppeli Anshunissa. Kuva:Huangguoshu Fall Classic View.jpg | Huangguoshun vesiputous. Kuva:Pingba Tiantai Shan Wulong Si 2014.04.28 10-03-15.jpg | Wulong-temppeli Tiantaivuorella Pingban kaupunkipiirissä. Kuva:Balinghe Bridge-1.jpg | Balingjoen silta Guanlingin piirikunnassa. == Lähteet == == Aiheesta muualla == * Guizhou Provincial Information Office: Anshun * ChinaTravel.com: Anshun Travel Guide * ChinaTravel.com: Ancient Tunbao Village * ChinaCulture.org: The Beauty of Simplicity (Ⅰ): Tunbao Village in Guizhou Luokka:Guizhoun prefektuurit Luokka:Guizhoun kaupungit
Aniwa

Aniwa on kylä Shawanon piirikunnassa Wisconsinin osavaltiossa Yhdysvalloissa. Aniwassa asui 260 ihmistä vuoden 2010 väestönlaskennassa. Aniwan pinta-ala on 5,52 neliökilometriä. Nimi Aniwa on lähtöisin odžibwan kielestä. Aniwan nimi on tullut odžibwan sanasta Aniwi eli ne. == Lähteet == Luokka:Wisconsinin kunnat Luokka:Yhdysvaltain kylät
Loin d’ici

Loin d’ici () on itävaltalaislaulaja Zoë Straubin kappale, jolla hän edusti Itävaltaa . Sen on säveltänyt ja sanoittanut Zoë itse isänsä Christof Straubin kanssa. Kappale kilpaili Eurovision laulukilpailun ensimmäisessä semifinaalissa, jossa se sijoittui seitsemänneksi 170 pisteellä ja pääsi finaaliin. Finaalissa se sai 151 pistettä ja saavutti sijan 13. == Lähteet == Luokka:Itävallan euroviisuedustuskappaleet Luokka:Vuoden 2016 euroviisuedustuskappaleet
Aihetodiste

Aihetodiste, indiisi, lyhyesti indisio on lakikielessä todiste, jonka perusteella jotain asiaa voidaan pitää todennäköisenä, mutta joka ei kuitenkaan suoraan todista asiaa. Aihetodisteista voidaan tehdä johtopäätöksiä. Esimerkiksi todistusaineistossa voidaan käyttää rikospaikalta löydettyä esinettä osoittamaan, että sen omistaja oli paikalla. Tämän esineen todistusarvo on kuitenkin vähäisempi kuin suoran todistajalausunnon, koska esineen on voinut pudottaa rikospaikalle toinen henkilö. Tällaisen aihetodisteen todistusvoima on vähäinen, kun sitä tarkastellaan yksinään, mutta yhdessä useiden muiden aihetodisteiden kanssa se voi olla riittävä osoittamaan tosiasian. Tämä epäsuora todistusaineisto voi olla riittävä oikeudenkäyntiin. Olennaiset aihetodisteet voidaan kuitenkin joissain tapauksissa sulkea pois käsittelystä, kun niitä voidaan väärinkäyttää. Esimerkiksi syytetyn aikaisempaa rikosrekisteriä ei voida pitää todisteena siitä, että hän olisi syyllinen nykyiseen rikokseen. Jos esimerkiksi silminnäkijä sanoo nähneensä vastaajan ampuvan luodin henkilöä kohti, joka sitten kuoli – tämä on suora todistajalausunto murhasta. Jos kuitenkin todistaja voi kertoa vain kuulleensa laukauksen ja saapuneensa paikalle muutamia sekunteja myöhemmin nähdäksensä syytetyn seisovan ruumiin lähellä savuava pistooli kädessään – todistus on aihetodiste: henkilö on voinut olla ampumassa pakenevaa tappajaa tai vain ollut ohikulkija, joka poimi aseen maasta tappajan pudotettua sen. Yleinen käsitys, ettei henkilöä voisi tuomita pelkästään aihetodisteiden perusteella on väärä. Valtaosa rikostuomioista pohjautuu aihetodisteisiin, kuitenkin niiden pitää olla riittäviä täyttämään vakiintuneet todistusaineistolle asetetut standardit. == Lähteet == Luokka:Oikeudenkäynti
Domenico Sarro

Domenico Natale Sarro (tai Sarri, 24. joulukuuta 1679 Trani, Apulia –25. tammikuuta 1744 Napoli) oli italialainen barokkisäveltäjä ja yksi varhaisimmista napolilaisen oopperan edustajista. Häneltä on säilynyt noin 40 oopperaa ja serenataa.Murtomäki, Veijo: 3. Alessandro Scarlatti ja muita napolilaisia oopperasäveltäjiä, Barokkiooppera Italiassa, Sibelius-Akatemia 2014. Viitattu 9.5.2016. Sarro opiskeli Sant’Onofrion konservatoriossa Napolissa ja toimi Napolin hovissa vuosina 1704–1707 ja uudelleen vuodesta 1720 alkaen, jolloin hän hoiti kuolemaansa saakka hovin varakapellimestarin ja vuodesta 1737 hovikapellimestarin tehtäviä sekä lisäksi Napolin kaupungin maestro di cappellan virkaa vuodesta 1728 eteenpäin. Hoville hänen kuului säveltää joka vuosi ooppera Kaarle III:n 1737 rakennuttamaan Teatro San Carloon, alkaen sen avajaisiin sävelletystä oopperasta Achille in Sciro (“Akhilleus Skýroksella”) Metastasion librettoon. Sarron tuotantoon kuuluu 28 maallista oopperaa, useita kirkko-oopperoita ja oratorioita, serenatoja ja kantaatteja sekä huilukonsertto.Sarro (or Sarri), Domenico Natale , Baker’s Biographical Dictionary of Musicians, The Gale Group 2001. Vaatii HighBeam- tilauksen. Oopperasäveltäjänä Sarron vahvinta luomiskautta oli 1720-luku. Hänen tyylinsä perustuu paljossa Alessandro Scarlattiin, mutta on tätä yksinkertaisempaa ja melodisempaa. Sarron ooppera Didone abbandonata (1724) on ensimmäinen sävellys Pietro Metastasion ensimmäisestä tärkeästä libretosta. ==Lähteet== ==Kirjallisuutta== *Brandenburg, Gottfried Daniel: Zur Geschichte der weltlichen Solokantate in Neapel im fruhen Settecento: Die Solokantaten von Domenico Sarro, 1679–1744. Peter Lang Ag 1991. ISBN 9783631431573. Luokka: Italialaiset säveltäjät Luokka: Barokkisäveltäjät Luokka: Italialaiset oopperasäveltäjät Luokka: Italialaiset kapellimestarit Luokka: Vuonna 1679 syntyneet Luokka: Vuonna 1744 kuolleet
Tämänkin laulun jälkeen

Tämänkin laulun jälkeen on rockyhtye St. Petersaaren toinen albumi, joka julkaistiin vuonna 1982 levymerkillä Kompass Records. == Kappaleet == === A-puoli === # # # # # === B-puoli === # * # # # # == Kokoonpano == * Ari–Matti Lepistö – basso * Jan Stenhäll – rummut, lyömäsoittimet * Timo Hautamäki – sähkökitara * Markus Fagerudd – kosketinsoittimet, taustalaulu * Heimo Riihimäki – mandoliini, huilu, klarinetti, tinapilli, taustalaulu, quena * Kari Ilmonen – laulu, akustinen kitara, huuliharppu, lyömäsoittimet, taustalaulu == Aiheesta muualla == * discogs.com -sivustolla * Albumi Fono.fi:in tietokannassa Luokka:Vuoden 1982 albumit Luokka:St. Petersaaren albumit
Have a Hangover with...

Have a Hangover with... on punkyhtyeiden Anal Thunder ja No Redeeming Social Valuen split-albumi, joka julkaistiin helmikuussa 2002 levymerkillä Kidney Records. Lammaszinen Jaakko Teittisen mukaan yhtyeellä on ensimmäistä kertaa vakavaa sanottavaa, ja kappaleiden olevan siihenastisista julkaisuista parhaita. == Kappaleet == ;A-puoli: Anal Thunder #Fight The Evil #Take Me Back (Mom) ;B-puoli: No Redeeming Social Value # * Pregnant Teenage Girls On Crack #Old- E Fever == Arvostelut == * Lammaszine: positiivinen == Lähteet == == Aiheesta muualla == * Discogs * Rateyourmusic Luokka:Anal Thunderin albumit Luokka:Vuoden 2002 split-albumit
Perttu Laakso

Perttu Vihtori Laakso (12. toukokuuta 1916 Tampere – 14. lokakuuta 1970) oli suomalainen kemisti.Kuka kukin on 1954 (Projekt Runeberg)Kuka kukin on 1974, s. 1132. Otava 1974. Laakson vanhemmat olivat rautatiekirjuri Vihtori Laakso ja Martta Johanna Rasula. Hän pääsi ylioppilaaksi 1933 ja valmistui filosofian kandidaatiksi 1937 sekä lisensiaatiksi ja tohtoriksi 1942. Hän teki opintomatkoja Keski-Eurooppaan 1948 ja Oxfordiin 1947–1949. Laakso toimi Helsingin yliopiston kemian laitoksen assistenttina 1937–1947 ja orgaanisen kemian dosenttina 1947–1953. Hän oli Tukholmassa Kungliga Ingenjörsvetenskapsakademien (IVA) kemistinä 1946-1947 ja Ab Varjagin neuvottelevana kemistinä 1947–1948. Laakso suoritti tutkimuksia eri teollisuuslaitoksille 1944–1947.Helsingin yliopiston opettaja- ja virkamiesluettelo 1918-2000 : matemaattis-luonnontieteellinen tiedekunta : kemia Laakso oli jatkosodan aikana Päämajan valvontaosaston laboratorion johtajana ja hän perehtyi tällöin muun muassa infrapunavalokuvaukseen. Suomen Valokuvataiteen museo : Kuka kuvasi? Laakso oli naimisissa vuodesta 1948 keramiikkataiteilija Toini Viola Hartikaisen kanssa. == Teoksia == Nimellä Perttu V. Laakso: * Umlagerung sowie photochemische und thermische Zersetzung bei einigen Xanthogensäureestern, väitöskirja. Helsinki 1941 * Retene investigations 1, Catalytic dehydrogenation of retene ; kirj. Yrjö Talvitie ja Perttu V. Laakso. Annales Academiae scientiarum Fennicae. Series A 2, Chemica 20. Suomalainen tiedeakatemia, Helsinki 1946 * Retene investigations 2, Catalytic dehydrogenation of dehydroretene. Annales Academiae scientiarum Fennicae. Series A 2, Chemica 21. Suomalainen tiedeakatemia, Helsinki 1946 * Retene investigations 3, Catalytic hydrogenation of retene. Annales Academiae scientiarum Fennicae. Series A 2, Chemica 28. Suomalainen tiedeakatemia, Helsinki 1949 * Retene investigations 4, Catalytic hydrogenation of some derivatives of retene. Annales Academiae scientiarum Fennicae. Series A 2, Chemica 29. Suomalainen tiedeakatemia, Helsinki 1949 * Retene investigations 5, Preparation of retene from tar by means of dehydrogenation. Annales Academiae scientiarum Fennicae. Series A 2, Chemica 30. Suomalainen tiedeakatemia, Helsinki 1949 * Retene investigations 6, The comparative dehydrogenation of some hydroretenes. Annales Academiae scientiarum Fennicae. Series A 2, Chemica 32. Suomalainen tiedeakatemia, Helsinki 1949 * Kemiaa käsittelevä osuus Tietojen kirja : yleistietoteos jatko-opintoja varten teossarjan 5. ja 6. osassa. WSOY 1949 == Lähteet == == Aiheesta muualla == * Filosofian tohtori Perttu Vihtori Laakso Helsingin yliopiston kemian laitoksella, Helsingin yliopistomuseo (Finna). Luokka:Suomalaiset kemistit Luokka:Vuonna 1916 syntyneet Luokka:Vuonna 1970 kuolleet
Iris DeMent

Iris DeMent (s. 5. tammikuuta 1961 Paragould, Arkansas) on yhdysvaltalainen laulaja-lauluntekijä. Hänen musiikkinsa on tyyliltään countrya, folkia ja rockia. ==Elämäkerta== DeMent syntyi 5. tammikuuta 1961 Arkansasissa 14-lapsiseen perheeseen. Perhe muutti Kaliforniaan kolmen vuoden kuluttua. DeMent lauloi nuorena gospel-musiikkia ja teini-ikäisenä myös countrya, folkia ja R&B;:tä. High schoolin jälkeen DeMent lähti collegeen Kansas Cityyn.Iris DeMent biography, Jason Ankeny, Allmusic.com DeMent alkoi kirjoittaa lauluja 25-vuotiaana ja muutti Nashvilleen 1988. Häneltä julkaistiin 1990-luvulla kolme albumia: Infamous Angel (1992), My Life (1994) sekä The Way I Should (1996), joka oli ensimmäistä kahta introspektiivista albumia rokahtavampi ja kantaa ottavampi. DeMent sai Grammy-ehdokkuuden neljästä duetostaan Prinen kanssa vuonna 1999. Hänen neljäs albuminsa Lifeline (2005) oli kokoelma gospellauluja. Sing the Delta (2012) sisälsi hänen omia laulujaan. The Trackless Woods (2015) oli DeMentin Anna Ahmatovan runoihin tekemiä sävellyksiä. ==Diskografia== * Infamous Angel (1992) * My Life (1994) * The Way I Should (1996) * Lifeline (2005) * Sing the Delta (2012) * The Trackless Woods (2015) ==Lähteet== Luokka:Vuonna 1961 syntyneet Luokka:Yhdysvaltalaiset laulaja-lauluntekijät Luokka:Elävät henkilöt
Ingrid Carlqvist

Ingrid Carlqvist (s. 9. marraskuuta 1960) on ruotsalainen toimittaja ja kirjailija. Hän on tullut tunnetuksi islamia kritisoivista puheenvuoroistaan ja perustanut aiheen tiimoilta Dispatch International -nimisen verkkolehden. Ennen freelanceriksi ryhtymistä hän työskenteli muun muassa Kvällspostenissa. == Lähteet == == Aiheesta muualla == * * Dispatch International -verkkolehden sivut Luokka:Ruotsalaiset kirjailijat Luokka:Ruotsalaiset toimittajat Luokka:Islamin kriitikot Luokka:Vuonna 1960 syntyneet Luokka:Elävät henkilöt
Nuorisydän

Nuorisydän on suomalaisen Younghearted-yhtyeen esikoisalbumi, joka julkaistiin 29. huhtikuuta 2016. Albumi nousi ensimmäisellä listaviikollaan Suomen virallisen albumilistan 15:nneksi. Albumi oli viikolla 18/2016 YleX- radiokanavan viikon albumina. Yhtye on saanut albumista kultalevyn, sen kuunteluiden ylitettyä 10 miljoonan suoratoistokuuntelun rajan. Albumin kappaleiden teemoja ovat parisuhteen eri vaiheet nuoren ihmisen näkökulmasta: rakkaus, ihastuminen, rakastuminen, oman tilan kaipuu, lemmenkipeys, suru, ahdistus, ikävä ja intohimo. Albumin ensimmäinen single ”Hyvä näin” julkaistiin 22. toukokuuta 2015. Toisen singlen, ”Hetkeksi”, yhtye julkaisi 5. elokuuta 2015. Kappale nousi seuraavan syksyn aikana suosioon nousten muun muassa kolmeksi viikoksi Suomen singlelistalle. Single sai vielä loppuvuodesta kultalevyn, kun sitä oli striimattu yli kaksi miljoonaa kertaa. == Kappaleet == == Arvostelut == * Aamuset: myönteinen == Lähteet == Luokka:Vuoden 2016 esikoisalbumit Luokka:Youngheartedin albumit
Chasmaporthetes

Chasmaporthetes on sukupuuttoon kuollut hyeenoiden heimoon kuulunut suku. == Lajit ja alalajit == Vuonna 1988 julkaistussa artikkelissa Björn Kurtén ja Lars Werdelin luettelivat sukuun viisi lajia, joista kaksi jakaantui kahteen alalajiin. * Chasmaporthetes borissiaki (Khomenko) * Chasmaporthetes lunensis (Del Campana) ** Chasmaporthetes lunensis lunensis, Euroopassa ** Chasmaporthetes lunensis honanensis, Kiinassa * Chasmaporthetes nitidula (Ewer) * Chasmaporthetes ossifragus Hay ** Chasmaporthetes ossifragus ossifragus Yhdysvaltojan länsiosassa ** Chasmaporthetes ossifragus nn, toinen alalaji Floridassa * Chasmaporthetes exitelus Kiinassa Chasmaporthetes ossifragus eli Pohjois-Amerikassa 4,9 miljoonaa - 780,000 vuotta sitten Plioseenikaudelta varhaiselle pleistoseenille. Fossiilisia jäänteitä on löydetty Floridasta, Arizonasta Pohjois-Texasista Meksikosta ja Uudesta Meksikosta. C. ossifragus on ainoa tunnettu hyeena joka on levinnyt Pohjois- Amerikkaan. Chasmaporthetes ossifragus -lajin hyeenoilla oli pitkät ja vahvat jalat ja niiden uskotaan olleen aktiivisia saalistajia. Ne ovat voineet saalistaa ryhmissä. Vaikka metsästyshyeenalla oli vahva purenta ja se pystyi murskaamaan luita, ei se silti syönyt luita nykyisen täplähyeenan (Crocuta crocuta) tavoin. Se eli ”luunmurskaajakoirien” (kuten Borophagus diversidens), jättigepardien ja sapelihammaskissojen (Dinobastis, Megantereon) kanssa. Sen ruokavalioon kuuluivat hevoset, kamelieläimet, pekarit, hirvieläimet, murmelit ja muut pienet eläimet. Chasmaporthetes lunensis muistutti C. ossifragusta. Se eli Euroopassa, Afrikassa ja Aasiassa samaan aikaan kuin C. ossifragus. Ne voivat olla sama laji, joka tarkoittaisi että se olisi yksi laajalle levinneimmistä petoeläimistä. Chasmaporthetes borissiaki oli suvun vanhin laji. == Lähteet == == Aiheesta muualla == * Prehistoric Hyena’s Teeth Show Bone-Crushing Carnivore Roamed the Arctic Smithsonian Magazine Luokka:Hyeenat Luokka:Esihistorialliset nisäkkäät